3 
ELNÖKI MEGNYITÓ BESZÉD. 
ben, míg 1849 végen mint ministeri biztos küldetett a Bánságba, hogy a 
háborús események által bekövetkezett zavaros állapotot tisztázza. Ugyan 
ott 1850-ben bányaigazgatónak neveztetett ki, a mely minőségben a kitű¬ 
zött czélt azután teljes sikerrel érte el. 
1859-ben bányakapitánynak neveztetett ki Zágrábba. 
1861-ben Budára tétetett át. 1867-ben a főbányatanácsosi czímet 
kapta, majd néhány hónapra reá osztálytanácsosnak neveztetett ki a Föld- 
mívelés- Ipar- és a Kereskedelemügyi Ministeriumnál, hol 1870-ben minis- 
téri tanácsossá lett előléptetve. 
Hivataloskodásának sikeres voltát bizonyítja mindazon elismerés, 
melyben részesült. 1878-ban a Lipót-rend lovagkeresztjét, egy évre reá, 
40-ik szolgálati évének betöltése alkalmával, a magyar nemességet kapta 
Bánijai előnévvel. Külföldi kitüntetései: az olasz királyi koronarend lovag¬ 
keresztje, valamint a svéd kir. Wasa-rend első osztályú középkeresztje. 
A geológiai tudománynak főleg alkalmazását a bányászatra pártolta 
és tűzte ki czélul. 1867-ben a Magyarhoni Földtani Társulat Munkálatai¬ 
nak 8-ik kötetében jelent meg tőle «A magyarországi barnaszén-telepek 
fontossága iparos tekintetben » mint indítvány, melynek következménye 
közvetlenül az volt, hogy az azon évi közgyűlés (1867 május dá.) 900 irtot 
utalványozott több vidék barnaszén-telepeinek kutatására, mely feladat 
megoldásával Hantken, Hofmann és Krenneií urak bízattak meg. Ezzel 
azonban még nem elégedett meg, hanem betetőzte ezirányú törekvéseit 
azon ministeri rendelet kieszközlésevel, mely a m. kir. Földtani Intézet 
igazgatóját megbízta, hogy a magyar korona országainak széntelepeit és 
szénbányászatát egy önálló munkában tüzetesen ismertesse meg, mit egy 
nagybecsű monographiában Hantken Miksa úr 1878-ban teljesített is. 
Társulatunk iránt azonban legkimagaslóbb érdeme az, hogy azon 
benső kapocs, mely közöttünk és a Földtani Intézet között létezik, az ö 
közbenjárására úgy köttetett meg, hogy abban az állam segélyezésének egy 
hathatós, de formailag alig kifogásolható módját bírjuk. A társulat tagjai 
az intézeti kiadványok példányait is megkapják, mi által nemcsak hogy a 
tagság felette becsesse válik, szemben azzal, hogy a csekély tagsági díjért 
mily értékes munkákhoz juthatni, de másrészt a tagok nagyobb dolgozatai 
sincsenek kizárva az Intézeti kiadványokban történő közzétételtől, s így 
azon kötetek mintegy «Mémoires »-j ai a Földtani Társaságnak; míg viszont 
a Földtani Intézet apróbb közleményei a társulati szaklapban találnak 
alkalmas elhelyezést. A társulat által ezen amalgamatio érdekében tett 
előterjesztéseket boldogult elődöm mindig jó indulattal, sőt bátorítással 
fogadta s emlékének kegyeletét igyekeznünk azzal örökíteni, hogy ezen 
szerencsés egyensúlyi állapot meg ne zavartassák. 
A geológia mivelői a Földgömböt kutatván, hacsak azon részecské- 
